Κανόλι σιτσιλιάνικα
Τα κανόλι με την τηγανητή, γεμάτη φυσαλίδες, ζύμη και γέμιση από υπέροχη κρέμα ρικότα, είναι το καμάρι της Σικελίας.
2-3 αυγά, ελαφρώς χτυπημένα, για άλειμμα , 1 λίτρο σπορέλαιο, για το τηγάνισμα, 260 γρ. αλεύρι για όλες τις χρήσεις , 3/4 κουτ. σούπας κακάο, κοσκινισμένο , 20 γρ. ζάχαρη λευκή, κρυσταλλική , ελάχιστο αλάτι , 30 γρ. λαρδί καλής ποιότητας (σε ντελί) ή βούτυρο αγελαδινό, κρύο, από το ψυγείο , 20 γρ. αυγό (περίπου 1/2 αυγό), ελαφρώς χτυπημένο , 2 κουτ. σούπας ξίδι από λευκό κρασί , 1/4 φλιτζ. τσαγιού κρασί Marsala ή Μαυροδάφνη, 1 κιλό τυρί ρικότα, στραγγισμένο για 1 βράδυ μέσα σε σουρωτήρι στο ψυγείο , 130 γρ. ζάχαρη λευκή, κρυσταλλική , 80 γρ. σταγόνες μαύρης σοκολάτας, κεράσια μαρασκίνο, στραγγισμένα , ζάχαρη άχνη , αλεσμένα κελυφωτά φιστίκια , κόντιτα (ψιλοκομμένα ζαχαρωμένα κομμάτια φλούδας εσπεριδοειδών)
Για να φτιάξουμε τα σιτσιλιάνικα κανόλι ξεκινάμε με την ζύμη και στον κάδο του μίξερ ρίχνουμε το αλεύρι και το κακάο, ανακατεύουμε και κάνουμε μια λακκούβα στη μέση. Ρίχνουμε εκεί όλα τα υπόλοιπα υλικά και ζυμώνουμε για περίπου 5 λεπτά  με τον γάντζο, μέχρι να έχουμε μια λεία ζύμη με ξηρή, στεγνή υφή.Πλάθουμε τη ζύμη σε μπάλα, την τυλίγουμε με μεμβράνη και την αφήνουμε στο ψυγείο για 1 ώρα.Έπειτα τη βγάζουμε, την αφήνουμε σε θερμοκρασία δωματίου για 30 λεπτά και τη χωρίζουμε σε δύο ίσα μέρη.Παίρνουμε το ένα κομμάτι ζύμης (αφήνοντας το άλλο καλά σκεπασμένο με μεμβράνη, για να μην ξεραθεί) και το αλευρώνουμε ελαφρά. Σε επίπεδη επιφάνεια ισιώνουμε καλά το ζυμάρι με τα χέρια μας και αν έχουμε μηχανή παρασκευής  ζυμαρικών, το περνάμε από εκεί μέχρι να λεπτύνει και να αποκτήσει πάχος 0,5 χιλιοστού.Κάθε φορά πριν το περάσουμε, διπλώνουμε τις δύο μακρόστενες πλευρές του προς τα μέσα, έτσι ώστε να ενωθούν στο κέντρο. Αφού το περάσουμε 6-7 φορές με αυτόν τον τρόπο, ρυθμίζοντας τη μηχανή σε όλο και μικρότερο πάχος,  το διπλώνουμε κατά πλάτος (κονταίνοντάς το δηλαδή) και το ξαναπερνάμε 3-4 φορές. Αν δούμε ότι μακραίνει πολύ η ζύμη, τη χωρίζουμε στη μέση πριν συνεχίσουμε.Όλα αυτά τα βήματα θα βοηθήσουν να ανοίγει και να λεπταίνει  η ζύμη, ώστε να σχηματιστούν οι απαραίτητες φυσαλίδες κατά το τηγάνισμα.Αν δεν έχουμε μηχανή ζυμαρικών, ανοίγουμε τη ζύμη με τον πλάστη όσο πιο λεπτή γίνεται.Με το μαχαίρι κόβουμε το φύλλο που ανοίξαμε σε τετράγωνα 10 x 10 εκ.Παίρνουμε κάθε κομμάτι  ζύμης στην παλάμη μας, σέρνουμε τους αντίχειρές μας από το κέντρο προς τα έξω ελαφρώς και το φαρδαίνουμε με απαλές κινήσεις.Τοποθετούμε διαγωνίως στο κάθε κομμάτι ζύμης  έναν μεταλλικό κύλινδρο για κανόλι*, ελαφρώς λαδωμένο.Τυλίγουμε τη ζύμη γύρω από τον κύλινδρο, έτσι ώστε οι δύο απέναντι γωνίες της να ενωθούν στο κέντρο του (τις κολλάμε με λίγο από το χτυπημένο αυγό).Συνεχίζουμε με τα υπόλοιπα κομμάτια, τυλίγοντας μόνο τόσα όσοι οι κύλινδροι που διαθέτουμε.Είναι σημαντικό να παραμείνουν για λίγο ξεσκέπαστα, ώστε να στεγνώσουν ελαφρώς πριν από το τηγάνισμα.Ζεσταίνουμε το λάδι σε μια μέτρια κατσαρόλα μέχρι να φτάσει σε θερμοκρασία 180°C, δηλαδή να κάψει καλά. Σε αυτή τη θερμοκρασία τα  κανόλι δεν θα βουλιάξουν, δεν θα αγγίξουν τον  πάτο της κατσαρόλας και δεν θα καούν.Τα τηγανίζουμε σε δόσεις, για λιγότερο από 1 λεπτό, γυρίζοντάς τα μέσα στο λάδι με λαβίδα.Τα βγάζουμε και τα στραγγίζουμε σε χαρτί κουζίνας.Τα αφήνουμε να κρυώσουν πριν τραβήξουμε τον κύλινδρο.Βάζουμε τη ρικότα και τη ζάχαρη σε ένα μπολ και ανακατεύουμε με σπάτουλα σιλικόνης, προσθέτοντας και τις σταγόνες σοκολάτας.Μεταφέρουμε σε σακούλα ζαχαροπλαστικής, προσαρμόζουμε απλή στρογγυλή μύτη και γεμίζουμε τα κανόλι.Αν θέλουμε, γαρνίρουμε τα δύο πλαϊνά των κανόλι με τα τριμμένα φιστίκια, με κόντιτα πορτοκαλιού ή με κεράσια μαρασκίνο και πασπαλίζουμε με ζάχαρη άχνη.
Αλεύρι (ζύμες),Ζάχαρη,Τυρί,Ιταλική Κουζίνα